Na temelju članka 35. Statuta Općine Vratišinec („Službeni glasnik Međimurske županije“ broj 6/21, 3/22), Općinsko vijeće Općine Vratišinec na svojoj 9. sjednici održanoj 02.09.2022. godine donosi:

**ODLUKU**

**o sufinanciranju troškova prehrane učenika Osnovne škole Dr. Vinka Žganca Vratišinec**

**Članak 1.**

Ovom Odlukom određuje se sufinanciranje troškova prehrane za učenike koji pohađaju Osnovnu školu Dr. Vinka Žganca u Vratišincu.

**Članak 2.**

Sufinanciranje iz članka 1. ove Odluke obuhvaća sve učenike koji pohađaju Osnovnu školu Dr. Vinka Žganca u Vratišincu i to u iznosu od 50% iznosa mjesečnog računa.

Sufinanciranje iz stavka 1. ovog članka ne odnosi se na učenike koji ostvaruju pravo financiranja školske kuhinje iz nekog drugog izvora.

**Članak 3.**

E-račune iz članka 2. ove Odluke ispostavlja Osnovna škola Dr. Vinka Žganca Vratišinec jednom mjesečno za vrijeme trajanja školske godine, prema stvarnom broju učenika koji koriste školsku prehranu u tom mjesecu.

**Članak 4.**

Općina Vratišinec će financirati punu cijenu školske kuhinje za djecu s područja Općine Vratišinec koja pohađaju Osnovnu školu Dr. Vinka Žganca Vratišinec, a koja su slabijeg imovinskog stanja ili su iz obitelji s troje ili više djece, a na temelju dostavljenog popisa Osnovne škole Dr. Vinka Žganca Vratišinec za svaku školsku godinu.

**Članak 5.**

Osnovna škola Dr. Vinka Žganca Vratišinec dužna je na početku svake školske godine dostaviti Jedinstvenom upravnom odjelu Općine Vratišinec broj učenika koji koriste prehranu školske kuhinje kao i popis učenika slabijeg imovinskog stanja odnosno učenika iz obitelji s troje ili više djece.

Osnovna škola Dr. Vinka Žganca Vratišinec dužna je Jedinstvenom upravnom odjelu Općine Vratišinec prijaviti svaku promjenu okolnosti koja bi mogla utjecati na broj djece i visinu iznosa sufinanciranja.

**Članak 6.**

Zadužuje se Jedinstveni upravni odjel Općine Vratišinec za provedbu ove Odluke.

**Članak 7.**

Ova Odluka stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE VRATIŠINEC

KLASA: 024-01/22-01/04

URBROJ: 2109/19-01-22-16

Vratišinec, 02.09.2022.

PREDSJEDNICA:

Milena Granatir